Nacionalni historijski park kulture Chaco

Nacionalni historijski park kulture Chaco (engleski: Chaco Culture National Historical Park) je nacionalni historijski park koji sadrži najgušću koncentraciju drevnih pueblosa na Jugozapadu SAD. Park je smješten na sjeverozapadu države Novi Meksiko, između gradova Albuquerque i Farmington, u zabačenom kanjonu koji presjeca Chaco Wash. U njemu se nalazi najveća količina drevnih ruševina sjeverno od Meksika, te predstavlja jedno od najvažnijih predkolumbovskih lokaliteta u SAD. Chaco Canyon je između 900. i 1150. bilo važno središte kulture drevnih Pueblo naroda (Anasazi). Chacoanci su tamo dovlačili kamene blokove i drvo iz udaljenih područja, sagradivši petnaest velikih kompleksa koju su ostali najveće zgrade u Sjevernoj Americi do 19. vijeka. Špekulira se kako je Chaco imao arheoastronomski značaj, pri čemu se kao dokaz uzima petroglif "Sunčevog bodeža" u Fajada Butteu. Mnoge zgrade u Chacou su postavljene u skladu sa sunčevim i mjesečevim ciklusima, a što je tražilo generacije astronomske opservacije i vijekove koordinirane konstrukcije. Vjeruje se kako je promjena klime dovela do iseljavanja Chacoanaca i konačnog napuštanja kanjona, a što je počelo sa pedesetogodišnjom sušom godine 1130. Chacoanska kulturni lokaliteti, smješteni u suhoj i rijetko naseljenoj oblasti Four Corners, predstavljaju UNESCO-v lokalitet Svjetske baštine. Smatraju se krhkim i ranjivim na oštećenja, pa je zbog bojazni od erozije koju bi prouzročili turisti Fajada Butte zatvorena za javnost. Hopi i Pueblo Indijanci, koji imaju usmenu predaju o iseljavanju iz Chacoa i duhovnoj vezi sa zemljom, smatraju te lokalitete svetim. Američka Nacionalna služba za parkove nastoji blisko surađivati sa plemenskim predstavnicima kako njihova briga o lokalitetu ne bi dovela do konflikta s religijskim vjerovanjima. Izvori Vanjske veze Službeni i akademski Hallett, B., Chaco Culture National Historical Park, Tucson: Look and See Publications, ISBN 1-877827-00-2, pristupljeno November 19, 2009 „Chaco Research Archive”, University of Virginia, pristupljeno November 19, 2009 Slike i putovanja Hallett, B., „Chaco Culture National Historical Park”, A National Register of Historic Places Travel Itinerary: American Southwest (National Park Service), ISBN 1-877827-00-2, pristupljeno November 19, 2009 Putni vodič vezan za temu Chaco Culture National Historical Park na Wikivodiču Ostalo „Ancient Observatories: Chaco Canyon”, Exploratorium, arhivirano iz originala na datum 2017-06-30, pristupljeno November 19, 2009 „The Solstice Project”, Non-profit studying, documenting, and preserving the Sun Dagger, pristupljeno June 15, 2011 The Sun Dagger Explorer, The Solstice Project, pristupljeno June 15, 2011 „Chaco Canyon National Historical Park”, Traditions of the Sun (University of California), arhivirano iz originala na datum 2017-07-28, pristupljeno November 19, 2009